Ofankoma og ófærð
Ekki er að sjá annað en að norðanáttin haldist í dag en hún verður ekki jafn hvöss og hún var í gær. Skafrenningur og blinda ræðst af vindstyrknum, segir veðurfræðingur hjá Vegagerðinni.
Á fjallvegum norðan- og norðvestantil er að sjá sem vindur sé eitthvað hægari fram undir hádegi, en síðan bætir í aftur og verður víða 15-18 m/s yfir miðjan daginn.  Aukin ofankoma að auki um tíma síðdegis.  Lægir heldur í kvöld, en vindur verður þó nægur víðast í áframhaldandi skafrenning. Sunnan undir Vatnajökli, eða frá Lómagnúpi og austur fyrir  Höfn, standa staðbundnir og varasamir hnútar þvert á veg meira og minna í allan dag. Hviður líklega  að 30-40 m/s, segir í tilkynningu á vef Vegagerðarinnar.
Það er hálka og snjóþekja á vegum á Suðurlandi og skafrenningur á fjallvegum. Á Vesturlandi er víðast hálka eða snjóþekja. Ófært er á Bröttubrekku.
Hálka og snjóþekja er á flestum vegum á Vestfjörðum. Ófært er á Klettshálsi og mjög hvasst.  Bjarnarfjarðarháls er þungfær. Ófært er á Dynjandisheiði og Hrafnseyrarheiði, og eins úr Bjarnarfirði norður í Norðurfjörð.
Það er snjókoma og skafrenningur á Norðurlandi, víða hvasst og sums staðar mjög blint. Lokað er um Þverárfjall en þæfingur á Vatnsskarði. Hálka og skafrenningur er á  Möðrudalsöræfum.
Á Austurlandi er víðast snjóþekja eða hálka og éljagangur, þæfingur er á Fjarðarheiði en þungfært og stórhríð  á Vatnsskarði eystra, ófært er á Breiðdalsheiði og Öxi. Hálka, hálkublettir og mjög hvasst er með suðausturströndinni.
Ekki er að sjá annað en að norðanáttin haldist í dag en hún verður ekki jafn hvöss og hún var í gær.
Skafrenningur og blinda ræðst af vindstyrknum, segir veðurfræðingur hjá Vegagerðinni.
Á fjallvegum norðan- og norðvestantil er að sjá sem vindur sé eitthvað hægari fram undir hádegi, en síðan bætir í aftur og verður víða 15-18 m/s yfir miðjan daginn.
Aukin ofankoma að auki um tíma síðdegis.